b"\n_START_ARTICLE_\n3 (pesem)\n_START_SECTION_\nOzadje\n_START_PARAGRAPH_\nJulija 2009 je Britney Spears od\xc5\xa1la v studio v Stockholmu, \xc5\xa0vedska, kjer je med evropskim delom turneje The Circus Starring Britney Spears s tekstopiscem in producentom Maxom Martinom delala na novi pesmi. Z njim sta sodelovala \xc5\xbee na njenih prej\xc5\xa1njih uspe\xc5\xa1nicah, kot so\xc2\xa0\xc2\xbb...Baby One More Time\xc2\xab,\xc2\xa0\xc2\xbbOops!...I Did It Again\xc2\xab,\xc2\xa0\xc2\xbbStronger\xc2\xab\xc2\xa0in\xc2\xa0\xc2\xbbIf U Seek Amy\xc2\xab. Britney Spears je pesem posnela z Maxom Martinom in Shellbackom v studiu Maratone. In\xc5\xa1trumente sta zaigrala Max Martin in Shellback. Remix je posnel Serban Ghenea v studiu MixStar v Virginiji. Pesem \xc2\xbb3\xc2\xab\xc2\xa0so ob izzidu albuma The Singles Collection potrdili kot glavni singl s kompilacije in jo 29. septembra 2009 izdali na ameri\xc5\xa1kih radijskih postajah.\n_START_SECTION_\nSestava\n_START_PARAGRAPH_\nPesem \xc2\xbb3\xc2\xab\xc2\xa0je elektropop pesem zmernega tempa, ki se pri\xc4\x8dne s sprogramiranimi vokali in sintetizatorjem. Pesem je napisana v f-molu, vokali Britney Spears pa segajo od C\xe2\x82\x84 do C\xe2\x82\x85. Pesem sestavlja procesija akordov Fm\xe2\x80\x93E\xe2\x80\x93Bm\xe2\x80\x93Fm. Sredi drugega refrena se pesem upo\xc4\x8dasni in ve\xc4\x8dji poudarek je na bas kitari, zaradi \xc4\x8desar so pesem nekateri primerjali z glasbo iz diskov iz sedemdesetih. Med pesmijo vokale Britney Spears sprogramirajo, zaradi \xc4\x8desar ima pesem, kot je napisal novinar revije Daily Mail, \xc2\xbbfuturisti\xc4\x8den pridih\xc2\xab._NEWLINE_Besedilo pesmi govori o seksualnem razmerju med \xc5\xbeensko in dvema mo\xc5\xa1kima. Za razliko od pesmi \xc2\xbbIf U Seek Amy\xc2\xab\xc2\xa0se te pesmi ne da druga\xc4\x8de interpertirati in je besedilo veliko bolj neposredno. Zaradi kitic, kot je: \xc2\xbbVe\xc4\x8d ko nas bo, bolj bo veselo, trojna zabava\xc2\xab\xc2\xa0(\xc2\xbbMerrier the more, triple fun that way\xc2\xab) so pesem primerjali s pesmimi s Princeovega albuma Dirty Mind (1980). Med drugim delom refrena omeni ameri\xc5\xa1ki trio Peter, Paul & Mary. Todd Martens iz revije Los Angeles Times je napisal, da je ta del \xc2\xbbnajbolj \xc4\x8duden del pesmi\xc2\xab.\n_START_SECTION_\nSprejem kritikov\n_START_PARAGRAPH_\nGlasbeni kritiki so pesmi \xc2\xbb3\xc2\xab\xc2\xa0dodelili v glavnem pozitivne ocene. Monica Herrera iz revije Billboard je napisal, da pesem sestavlja \xc2\xbbklimatski zvok, ob katerem bi se obo\xc5\xbeevalci zdivjali na plesi\xc5\xa1\xc4\x8dih\xc2\xab\xc2\xa0in dodali, da bo \xc2\xbb\xc5\xa1e ena pesem v verigi pop pevkinih provokativnih singlov\xc2\xab. Na spletu je novinar revije Rolling Stone, Daniel Kreps, pohvalil pesem zaradi hitrega tempa in kontroverznega besedila in jo primerjal z zadnjimi deli Flo Ride. Napisal je, da je pesem \xc2\xbb3\xc2\xab\xc2\xa0\xc2\xbbbolj primerna za no\xc4\x8dne klube in je tipi\xc4\x8dna pesem za Britneyjine zadnje albume, kot sta Blackout in Circus\xc2\xab. V \xc4\x8dasopisu so pesmi dodelili \xc5\xa1tiri pesmi in jo ozna\xc4\x8dili za \xc2\xbbklasi\xc4\x8dno Britney\xc2\xab. Clark Collis iz revije Entertainment Weekly je napisal, da je pesem \xc2\xbbnori\xc5\xa1nica z robotskim glasom za disko klube\xc2\xab. Novinar revije Los Angeles Times je napisal, da je pesem \xc2\xbbdobro pesem, tipi\xc4\x8dno za ples\xc2\xab\xc2\xa0in da Britney Spears zveni \xc2\xbbsladko generi\xc4\x8dna\xc2\xab._NEWLINE_Med ocenjevanjem kompilacije The Singles Collection je Stephen Thomas Erlewine s spletne strani Allmusic pesem \xc2\xbb3\xc2\xab\xc2\xa0ozna\xc4\x8dil za eno izmed \xc2\xbbnajbolj\xc5\xa1ih pesmi\xc2\xab\xc2\xa0na kompilaciji in napisal, da je \xc2\xbbveliko bolj\xc5\xa1a od katere koli nove pesmi s kompilacije My Prerogative\xc2\xab. Bill Lamb s spletne strani About.com je napisal, da je besedilo sicer kontroverzno, \xc2\xbbvendar je vse skupaj pravzaprav sladka pop pesem, ki se ji ne moremo upreti in ki prekosi ve\xc4\x8dino pesmi, ki jih dandanes vrtijo na radijih.\xc2\xab\xc2\xa0Pohvalil je refren in napisal, da je celotna pesem \xc2\xbbprava klasika za Britney\xc2\xab. Pesem je primerjal z Madonnino pesmijo\xc2\xa0\xc2\xbbCelebration\xc2\xab\xc2\xa0(2009), saj sta obe \xc2\xbbprecej sve\xc5\xbei, a imata elemente, ki jih lahko ustvari samo klasi\xc4\x8dna pop zvezda.\xc2\xab A.J. Mayers iz MTV-ja je pesem izbral za osmo najbolj\xc5\xa1o pesem leta 2009.\n_START_SECTION_\nDose\xc5\xbeki na lestvicah\n_START_PARAGRAPH_\n8. oktobra 2009 je pesem \xc2\xbb3\xc2\xab\xc2\xa0debitirala na \xc5\xa1tirinajstem mestu ameri\xc5\xa1ke lestvice Billboard Bubbling Under Hot 100 in osemintridesetem mestu ameri\xc5\xa1ke lestvice Billboard Pop Songs ter tako postala njena \xc5\xa1tirindvajseta pesem, ki se je uvrstila na to lestvico, Britney Spears pa je postala glasbenica z najve\xc4\x8d pesmimi, ki so se uvrstile na to lestvico. Naslednji teden je pesem debitirala na prvem mestu lestvice Billboard Hot 100, s \xc4\x8dimer je postala tretja pesem Britney Spears, ki je pristala na vrhu te lestvice in podrla precej rekordov te glasbene lestvice. Tako je pesem \xc2\xbb3\xc2\xab, na primer, postala prva pesem, ki je debitirala na vrhu te lestvice po enajstih letih, z izjemo pesmi, ki so jih posneli udele\xc5\xbeenci televizijske oddaje Ameri\xc5\xa1ki idol in prva po treh letih, \xc4\x8de vpo\xc5\xa1tevamo \xc5\xa1e pesmi udele\xc5\xbeencev oddaje Ameri\xc5\xa1ki idol. Je tudi petnajsta pesem v zgodovini, ki je debitirala na vrhu lestvice Billboard Hot 100 in pesem z najkraj\xc5\xa1im naslovom, ki je zasedla vrh te lestvice. Pesem je zasedla tudi prvo mesto na lestvici Billboard Digital Songs z 255.000 digitalno prodanimi kopijami izvodov v prvem tednu od izzida in tam ostala dlje od vseh drugih pesmi, ki so zasedle vrh lestvice, dokler ni aprila naslednjega leta vrh zasedla pesem glasbene skupine The Black Eyed Peas,\xc2\xa0\xc2\xbbBoom Boom Pow\xc2\xab. Pesem \xc2\xbb3\xc2\xab\xc2\xa0je po podatkih Nielsen SoundScana v Zdru\xc5\xbeenih dr\xc5\xbeavah Amerike prodala 2.100.000 izvodov in je njen tretji digitalno najbolje prodajani singl v dr\xc5\xbeavi. Na kanadski glasbeni lestvici je pesem \xc2\xbb3\xc2\xab\xc2\xa017. oktobra 2009 debitirala na \xc5\xa1estinosemdesetem mestu in naslednjega dne \xc5\xbee zasedla prvo mesto lestvice. Kasneje je prejela dvakratno platninasto certifikacijo s strani organizacije Canadian Recording Industry Association (CRIA) za 160.000 prodanih kopij izvodov v dr\xc5\xbeavi._NEWLINE_Pesem \xc2\xbb3\xc2\xab\xc2\xa0je 12. oktobra 2009 debitirala na petdesetem mestu avstralske lestvice po komaj dveh tednih od izzida. 26. oktobra 2009 je na lestvici zasedla \xc5\xa1esto mesto. Pesem je za ve\xc4\x8d kot 70.000 prodanih izvodov v dr\xc5\xbeavi prejela platninasto certifikacijo s strani organizacije Australian Recording Industry Association (ARIA). 12. oktobra 2009 je pesem debitirala na \xc5\xa1estnajstem mestu novozelandske lestvice, s \xc4\x8dimer je postala pesem Britney Spears, ki je debitirala na najvi\xc5\xa1ji poziciji po pesmi \xc2\xbbWomanizer\xc2\xab. V petem tednu na lestvici je pesem na lestvici zasedla dvanajsto mesto. Na britanski lestvici je pesem 16. novembra 2009 debitirala na sedmem mestu, s \xc4\x8dimer je postala dvajseta pesem Britney Spears, ki se je na tej lestvici uvrstil med prvih deset pesmi. Po podatkih podjetja The Official Charts Company je pesem tam prodala 145.000 izvodov. Pesem \xc2\xbb3\xc2\xab\xc2\xa0je podoben uspeh do\xc5\xbeivela tudi drugod po Evropi, saj je zasedla eno izmed prvih desetih mest na belgijski (valonski), \xc4\x8de\xc5\xa1ki, finski, norve\xc5\xa1ki in \xc5\xa1vedski glasbeni lestvici ter eno izmed prvih dvajsetih mest na avstrijski, belgijski (flandrski) in danski lestvici.\n_START_SECTION_\nNastopi v \xc5\xbeivo\n_START_PARAGRAPH_\n25. marca 2011 je Britney Spears s pesmijo nastopila na posebnem koncertu v no\xc4\x8dnem klubu Rain v Las Vegasu. Seznam pesmi so sestavljale tri pesmi z njenega sedmega glasbenega albuma, Femme Fatale (2011),\xc2\xa0\xc2\xbbHold It Against Me\xc2\xab,\xc2\xa0\xc2\xbbBig Fat Bass\xc2\xab\xc2\xa0in\xc2\xa0\xc2\xbbTill the World Ends\xc2\xab. Med nastopom s pesmijo \xc2\xbbBig Fat Bass\xc2\xab\xc2\xa0je bila Britney Spears oble\xc4\x8dena v obleko iz lateksa, nastop sam pa je vklju\xc4\x8deval tudi elemente pesmi \xc2\xbb3\xc2\xab,\xc2\xa0\xc2\xbbGimme More\xc2\xab\xc2\xa0in\xc2\xa0\xc2\xbbI'm a Slave 4 U\xc2\xab. 27. marca 2011 je pesem \xc2\xbbBig Fat Bass\xc2\xab\xc2\xa0z elementi teh treh pesmi izvedla tudi na koncertu v Bill Graham Civic Auditoriumu, ki je iz\xc5\xa1el preko oddaje Good Morning America 29. marca 2011 in \xc5\xa1e istega dne s pesmijo nastopila tudi v oddaji Jimmy Kimmel Live!. Pesem \xc2\xbb3\xc2\xab\xc2\xa0je leta 2011 izvedla na turneji Femme Fatale Tour. Po nastopu s pesmijo \xc2\xbbUp 'n Down\xc2\xab\xc2\xa0si je Britney Spears oblekla pla\xc5\xa1\xc4\x8d in \xc4\x8drn mo\xc5\xa1ki klobuk in s spremljevalnimi plesalci, oble\xc4\x8denimi na podoben na\xc4\x8din, pri\xc4\x8dela izvajati pesem. Shirley Halperin iz revije The Hollywood Reporter je nastop s to pesmijo ozna\xc4\x8dila za enega izmed najbolj\xc5\xa1ih nastopov na turneji skupaj z nastopoma s singloma\xc2\xa0\xc2\xbbPiece of Me\xc2\xab\xc2\xa0in\xc2\xa0\xc2\xbbDon't Let Me Be the Last to Know\xc2\xab\xc2\xa0ter dodala: \xc2\xbbIroni\xc4\x8dno, tudi ti nastopi so komaj zado\xc5\xa1\xc4\x8dali osnovnim normam.\xc2\xab Rick Florino iz revije Artistdirect je napisal, da so ob pesmi \xc2\xbb3\xc2\xab\xc2\xa0\xc2\xbbobo\xc5\xbeevalci zavzeto peli zraven\xc2\xab\xc2\xa0in dodal, da je bila pesem \xc2\xbbravno prav\xc5\xa1nja za zamegljene elemente turneje Femme Fatale Tour. Kakorkoli \xc5\xbee, ustvarila je edinstveno predstavo, ki se lahko kosa s filmom L.A. zaupno Kim Basinger, le da se lepota v tem primeru spremeni v moderno plesno ostrost.\xc2\xab"